ມີເກືອບຮອດ 870 ລ້ານຄົນ ໃນທົ່ວໂລກ ຂາດທາດອາຫານ ຢ່າງຮ້າຍແຮງ
ອົງການອາຫານແລະການກະເສດ ກ່າວວ່າ 1 ໃນ 8 ຄົນໃດ ຫຼື 12.5% ຂອງປະຊາກອນໂລກ ແມ່ນປະສົບກັບ ຄວາມອຶດຢາກ ມາກແຄ້ນ ແລະຂາດແຄນ ສານອາຫານ.
ອົງການອາຫານຂອງສະຫະປະຊາຊາດ ກ່າວວ່າ ມີປະຊາຊົນ ເກືອບຮອດ 870 ລ້ານຄົນ ໃນທົ່ວໂລກ ທີ່ຕົກຢູ່ໃນສະພາບທີ່ ຂາດທາດອາຫານຢ່າງຮ້າຍແຮງ ອົງການອາຫານແລະການກະເສດ ກ່າວຢູ່ໃນລາຍງານ ທີ່ນໍາ ອອກເຜີຍແຜ່ ໃນວັນອັງຄານ ມື້ນີ້ ວ່າ 1 ໃນ 8 ຄົນໃດ ຫຼື 12 5% ຂອງປະຊາກອນໂລກ ແມ່ນປະສົບກັບຄວາມອຶດຢາກມາກແຄ້ນ ອົງການອາຫານກ່າວວ່າ ໂຕເລກສະຖິຕິໃໝ່ນີ້ ແມ່ນຕໍ່າກວ່າ ຈໍານວນທີ່ຄາດຄະເນໄວ້ເມື່ອບໍ່ນານມານີ້ ທີ່ວ່າ ຈໍານວນຜູ້ຄົນ ທີ່ອົດຫິວນັ້ນ ຈະມີຫຼາຍເຖິງ925 ລ້ານຄົນ ໃນປີ 2010 ແລະມີ 1,000 ລ້ານຄົນໃນປີ 2009 ຜູ້ອໍານວຍການຂອງອົງການອາຫານແລະການກະເສດ ທ່ານ Jose Graziano da Silvaກ່າວ ໃນຄໍາເວົ້າຂອງທ່ານເອງນັ້ນ ກໍແມ່ນວ່າ “ໃນໂລກປະຈຸ ບັນນີ້ ທີ່ເຕັມໄປດ້ວຍໂອກາດທາງດ້ານເທັກນິກແລະເສດຖະກິດແບບບໍ່ເຄີຍມີມາກ່ອນນັ້ນ ພວກເຮົາເຫັນວ່າ ມັນເປັນເລື້ອງທີ່ຮັບເອົາບໍ່ໄດ້ຢ່າງສິ້ນເຊີງ ທີ່ວ່າ ມີພວກເດັກນ້ອຍ ອາຍຸ ຕໍ່າກວ່າ 5 ຂວບ ຫຼາຍກວ່າ100 ລ້ານຄົນ ທີ່ຂາດນໍ້າໜັກ ຫຼືບໍ່ມີນໍ້າໜັກເທົ່າທີ່ຄວນຈະມີ ແລະນັ້ນ ພາໃຫ້ພວກເຂົາເຈົ້າ ບໍ່ສາມາດບັນລຸ ຄວາມສາມາດບົ່ມຊ້ອນທາງດ້ານການ ເປັນມະນຸດແລະທາງສັງຄົມ-ເສດຖະກິດ ຂອງເຂົາເຈົ້າໄດ້ຢ່າງເຕັມເມັດເຕັມໜ່ວຍ ” ລາຍງານຍັງໄດ້ຮຽກຮ້ອງໃຫ້ເອົາບາດກ້າວ ແບບ Twin Track ຫລືສອງຢ່າງຄວບຄູ່ກັນ ໄປ ເພື່ອແກ້ໄຂບັນຫາຄວາມອຶດຫິວນີ້ ຊຶ່ງຮວມທັງການໃຫ້ການສະໜັບສະໜູນແກ່ການ ຈະເຈີນເຕີບໂຕຂອງເສດຖະກິດທີ່ມີພື້ນຖານກວ້າງໃຫຍ່ ແລະຈັດຕັ້ງຕາໜ່າງຄວາມປອດ ໄພ ໃຫ້ແກ່ພວກທີ່ອ່ອນແອທີ່ສຸດນັ້ນ